als_Latn dik_Latn sna_Latn
Finalizohet në Kukës operacioni anti-korrupsion, i koduar “SGS-25”, ku janë arrestuar në flagrancë dy inspektorë teknik pranë “SGS Auto Albania”, Kukës. Në kuadër të këtij operacioni, u bë arrestimi në flagrancë i shtetasve Ermal Islamaj, 32 vjeç, banues në Kukës, me detyrë inspektor teknik pranë “SGS Auto Albania” dhe Bujar Syla, 44 vjeç, banues në Kukës, me detyrë inspektor teknik, pranë “SGS Auto Albania”, Kukës.
Arrestimi i këtyre shtetasve u bë pasi në kuadër të hetimit proaktiv një mujor, këta shtetas dyshohet se në kohë të ndryshme kalonin automjetet të llojeve të ndryshme në kolaudim, kundrejt pagesës, jashtë kushteve teknike. Materialet do ti kalojnë Prokurorisë Kukës, për veprime të mëtejshme, për veprat penale “Shpërdorimi i detyrës” dhe “Korrupsioni pasiv i personave që ushtrojnë funksione publike”.
26 maj 2017 (gazeta-Shqip.com)
als_Latn als_Latn als_Latn